ประกาศคณะกรรมการกำกับหลักทรัพย์และตลาดหลักทรัพย์ประกาศคณะกรรมการกำกับหลักทรัพย์และตลาดหลักทรัพย์ที่ กร. ๘/๒๕๕๗เรื่องหลักเกณฑ์เกี่ยวกับการเป็นทรัสตีของทรัสต์เพื่อกิจการเงินร่วมลงทุน[๑] อาศัยอำนาจตามความในมาตรา ๘ มาตรา ๑๑ วรรคสอง มาตรา ๑๒ (๓) มาตรา ๑๓ วรรคหนึ่ง มาตรา ๓๗ (๔) มาตรา ๓๘ มาตรา ๕๗ (๗)และมาตรา ๕๘ แห่งพระราชบัญญัติทรัสต์เพื่อธุรกรรมในตลาดทุน พ.ศ. ๒๕๕๐คณะกรรมการ ก.ล.ต. ออกข้อกำหนดไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่๑ กรกฎาคม พ.ศ. ๒๕๕๗ เป็นต้นไปข้อ ๒ ประกาศนี้ให้ใช้บังคับกับการดำเนินการที่เกี่ยวข้องกับทรัสต์เพื่อกิจการเงินร่วมลงทุนดังต่อไปนี้(๑) การก่อตั้งทรัสต์ ให้เป็นไปตามหลักเกณฑ์ที่กำหนดในหมวด ๑(๒) การทำหน้าที่ของทรัสตี ให้เป็นไปตามหลักเกณฑ์ที่กำหนดในหมวด ๒ข้อ ๓ ในประกาศนี้ทรัสต์ หมายความว่าทรัสต์ที่ก่อตั้งขึ้นเพื่อประกอบกิจการเงินร่วมลงทุนกิจการเงินร่วมลงทุน หมายความว่ากิจการเงินร่วมลงทุนที่มีลักษณะตามที่กำหนดในประกาศคณะกรรมการกำกับหลักทรัพย์และตลาดหลักทรัพย์ที่ กร. ๗/๒๕๕๗ เรื่อง การกำหนดประเภทธุรกรรมในตลาดทุนที่ให้ใช้ทรัสต์ได้ (ฉบับที่๒) ลงวันที่ ๑๖ มิถุนายน พ.ศ. ๒๕๕๗กลุ่มบุคคลเดียวกัน หมายความว่าบุคคลที่มีความสัมพันธ์ในลักษณะใดลักษณะหนึ่งหรือหลายลักษณะดังต่อไปนี้(๑) คู่สมรสและบุตรที่ยังไม่บรรลุนิติภาวะ(๒) นิติบุคคลและผู้ถือหุ้นหรือผู้เป็นหุ้นส่วนของนิติบุคคลนั้นซึ่งถือหุ้นหรือเป็นหุ้นส่วนในนิติบุคคลดังกล่าวไม่ว่าทางตรงหรือทางอ้อมเกินกว่าร้อยละห้าสิบของจำนวนหุ้นที่จำหน่ายได้แล้วทั้งหมดหรือความเป็นหุ้นส่วนทั้งหมด(๓) กองทุนส่วนบุคคลของบุคคลตาม (๑) หรือ (๒) แต่ทั้งนี้มิให้รวมถึงกองทุนสำรองเลี้ยงชีพผู้ลงทุนรายใหญ่ หมายความว่าผู้ลงทุนรายใหญ่ตามประกาศคณะกรรมการกำกับหลักทรัพย์และตลาดหลักทรัพย์ว่าด้วยการกำหนดบทนิยามผู้ลงทุนสถาบันและผู้ลงทุนรายใหญ่ข้อ ๔ สำนักงาน ก.ล.ต.อาจกำหนดแนวทาง (guideline) การปฏิบัติในรายละเอียดของข้อกำหนดตามประกาศนี้เพื่อเป็นการให้แนวทางปฏิบัติที่ถือว่าเหมาะสมและสอดคล้องตามประกาศนี้ และหากผู้ก่อตั้งทรัสต์ หรือทรัสตี แล้วแต่กรณีปฏิบัติตามแนวทางดังกล่าวแล้ว ให้ถือว่าผู้ก่อตั้งทรัสต์หรือทรัสตีแล้วแต่กรณี มีการปฏิบัติตามข้อกำหนดในประกาศนี้ในเรื่องที่มีการออกแนวทางนั้นหมวด ๑การก่อตั้งทรัสต์ ข้อ ๕ ให้บุคคลดังต่อไปนี้เป็นผู้ก่อตั้งทรัสต์เพื่อกิจการเงินร่วมลงทุนได้(๑) ทรัสตีของทรัสต์นั้น(๒) ผู้ที่จะเข้าเป็นผู้จัดการทรัสต์ของทรัสต์นั้นข้อ ๖ ในกรณีผู้ก่อตั้งทรัสต์เพื่อกิจการเงินร่วมลงทุนเป็นบุคคลเดียวกันกับทรัสตีให้บุคคลดังกล่าวยื่นคู่ฉบับของหนังสือแสดงเจตนาก่อตั้งทรัสต์ต่อสำนักงาน ก.ล.ต.ก่อนการเสนอขายใบทรัสต์ หรือก่อนสิทธิของผู้รับผลประโยชน์ตามสัญญาก่อตั้งทรัสต์จะมีผลบังคับข้อ ๗ ห้ามมิให้ทรัสตีก่อตั้งหรือรับเป็นทรัสตีของทรัสต์เพื่อกิจการเงินร่วมลงทุนที่มีลักษณะอย่างใดอย่างหนึ่งดังต่อไปนี้(๑) มีผู้ลงทุนรายใหญ่เป็นผู้รับประโยชน์เกินสิบราย(๒) มีทรัพย์สินเริ่มแรกเป็นอย่างอื่นที่มิใช่เงินข้อ ๘ ผู้ก่อตั้งทรัสต์หรือทรัสตีจะมีส่วนได้เสียในการรับประโยชน์จากทรัสต์ที่ตนเป็นผู้ก่อตั้งทรัสต์หรือเป็นทรัสตีได้ไม่เกินร้อยละห้าสิบของผลประโยชน์ทั้งหมดที่เกิดขึ้นจากการจัดการทรัสต์การคำนวณส่วนได้เสียในการรับประโยชน์ตามวรรคหนึ่งให้นับรวมส่วนได้เสียของกลุ่มบุคคลเดียวกันกับผู้ก่อตั้งทรัสต์หรือทรัสตีด้วยหมวด ๒การทำหน้าที่ของทรัสตี ข้อ ๙ ทรัสตีของทรัสต์เพื่อกิจการเงินร่วมลงทุนต้องปฏิบัติหน้าที่ให้เป็นไปตามหลักเกณฑ์ในหมวดนี้และหลักเกณฑ์ขั้นต่ำตามประกาศคณะกรรมการกำกับหลักทรัพย์และตลาดหลักทรัพย์ว่าด้วยระบบงานการติดต่อผู้ลงทุน และการประกอบธุรกิจโดยทั่วไปของทรัสตีในกรณีที่หลักเกณฑ์ขั้นต่ำตามวรรคหนึ่งมีสาระที่ขัดหรือแย้งกับหลักเกณฑ์ในประกาศนี้ให้ทรัสตีปฏิบัติให้เป็นไปตามหลักเกณฑ์ในประกาศนี้เป็นสำคัญข้อ ๑๐ เพื่อประโยชน์ในการตรวจสอบและถ่วงดุลการจัดการทรัสต์เพื่อกิจการเงินร่วมลงทุนให้ทรัสตีมอบหมายให้บุคคลอื่นเป็นผู้จัดการทรัสต์เพื่อดูแลจัดการทรัสต์ในส่วนที่เป็นการดำเนินงานทางธุรกิจโดยทรัสตีต้องสามารถปฏิบัติหน้าที่ได้อย่างเป็นอิสระในการติดตาม ดูแลและตรวจสอบให้ผู้จัดการทรัสต์ดังกล่าวดูแลจัดการทรัสต์เพื่อกิจการเงินร่วมลงทุนให้เป็นไปตามสัญญาก่อตั้งทรัสต์และพระราชบัญญัติทรัสต์เพื่อธุรกรรมในตลาดทุนพ.ศ. ๒๕๕๐ ตลอดจนประกาศ กฎ และคำสั่งที่ออกโดยอาศัยอำนาจแห่งกฎหมายดังกล่าวข้อ ๑๑ ในกรณีที่ไม่มีผู้จัดการทรัสต์หรือผู้จัดการทรัสต์ที่ได้รับมอบหมายตามข้อ ๑๐ ไม่สามารถปฏิบัติหน้าที่ได้ให้ทรัสตีเข้าจัดการทรัสต์เพื่อกิจการเงินร่วมลงทุนตามความจำเป็นเพื่อป้องกันยับยั้งหรือจำกัดมิให้เกิดความเสียหายอย่างร้ายแรงต่อประโยชน์ของทรัสต์หรือผู้รับประโยชน์ทั้งปวงและดำเนินการตามอำนาจหน้าที่ที่ระบุไว้ในสัญญาก่อตั้งทรัสต์และพระราชบัญญัติทรัสต์เพื่อธุรกรรมในตลาดทุนพ.ศ. ๒๕๕๐ ในการจัดให้มีผู้จัดการทรัสต์รายใหม่ทรัสตีที่เข้าจัดการทรัสต์เพื่อกิจการเงินร่วมลงทุนตามวรรคหนึ่งจะมอบหมายให้บุคคลอื่นจัดการทรัสต์แทนในระหว่างนั้นก็ได้ทั้งนี้ ภายในขอบเขต หลักเกณฑ์และเงื่อนไขที่สัญญาก่อตั้งทรัสต์ได้ระบุไว้ข้อ ๑๒ ในการปฏิบัติหน้าที่ของทรัสตีให้ทรัสตีดำเนินการดังต่อไปนี้ด้วย(๑) ดูแลหรือดำเนินการให้สัญญาก่อตั้งทรัสต์มีสาระเป็นไปตามพระราชบัญญัติทรัสต์เพื่อธุรกรรมในตลาดทุนพ.ศ. ๒๕๕๐ ตลอดจนประกาศ กฎ และคำสั่งที่ออกโดยอาศัยอำนาจแห่งกฎหมายดังกล่าว(๒)ดูแลหรือดำเนินการให้การจัดการทรัสต์มีลักษณะเป็นการประกอบกิจการเงินร่วมลงทุนตลอดอายุของทรัสต์(๓) ในกรณีที่ทรัสต์มีผู้รับประโยชน์เป็นผู้ลงทุนรายใหญ่ต้องดูแลหรือดำเนินการให้มีผู้ลงทุนรายใหญ่ ณ ขณะใดขณะหนึ่งไม่เกินสิบรายเว้นแต่การเกินจำนวนดังกล่าวเกิดจากการได้มาทางมรดกข้อ ๑๓ ให้ทรัสตีจัดทำและส่งรายงานการลงทุนของทรัสต์ต่อสำนักงานก.ล.ต. ภายในสิบห้าวันนับแต่วันสิ้นรอบปีบัญชีของทรัสต์ ตามแบบ PE Trust-1 ที่จัดไว้บนเว็บไซต์ของสำนักงาน ก.ล.ต.ประกาศณ วันที่ ๑๖ มิถุนายน พ.ศ. ๒๕๕๗อัชพร จารุจินดาประธานกรรมการคณะกรรมการกำกับหลักทรัพย์และตลาดหลักทรัพย์ปริยานุช/ผู้จัดทำ๘ กรกฎาคม ๒๕๕๗ปริญสินีย์/ผู้ตรวจ๘ กรกฎาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๒๓ ง/หน้า ๑๔/๓ กรกฎาคม ๒๕๕๗